**Frivillig besøgsvens-koordinator, som vil gøre en forskel for mennesker med psykisk sårbarhed**

**Vil du styrke dine kompetencer indenfor ledelse, koordinering og samtaleteknik? Og vil du være den, der finder det gode match mellem en frivillig og et menneske med psykisk sårbarhed? Så kan du blive en del af teamet i SIND Frederiksberg.**

I SIND Frederiksberg søger vi en frivillig-koordinator, der i samarbejde med bestyrelsen i SIND Frederiksberg vil hjælpe med at sætte vores nye besøgsvens-tilbud i gang. Du bliver en del af et engageret team, der sammen arbejder for at give mennesker med psykisk sårbarhed et mere aktivt og mindre isoleret liv.

**Hvem er du?**Du er selvstændig, god til at koordinere og har overblik. Du kan lide at møde mennesker med forskellige baggrunde og har en empatisk og motiverende tilgang til dem, ligesom du kan vedligeholde relationen.Måske har du erfaring med frivilligt arbejde. Du har interesse i at arbejde med psykisk sårbare mennesker, og måske har du selv bruger- eller pårørendeerfaringer.

**Dine opgaver som frivillig besøgsvens-koordinator:**

* Afklarende samtaler med borgere, der ønsker at få en besøgsven
* Rekruttering af og samtaler med nye frivillige, der ønsker at være besøgsvenner
* Matchning af borgere og frivillige besøgsvenner
* Løbende sparring med borgere og frivillige besøgsvenner, om hvordan de oplever relationen
* Arrangere sparringsmøder for frivillige

Som frivillig besøgsvens-koordinator skal du regne med at bruge 4-5 timer om ugen på opgaverne.

**Som frivillig i SIND får du meget igen – bl.a.:**

* Hands-on erfaring med ledelse, koordinering, rekruttering og understøttelse af frivillige
* Du bliver en del af et frivilligt fællesskab, som brænder for sagen, og som kender målgruppen og lokalområdet
* Du inviteres ind i SINDs landsdækkende netværk for besøgskoordinatorer, hvor du tilbydes oplæring, støtte og sparring til opgaven
* Du får mulighed for at deltage i SINDs kurser for frivillige, hvor du kan udvikle dine kompetencer og få ny viden

**Vi glæder os til at høre fra dig!**

**Kontakt**:   
**Mail:**   
**Tlf.:**